Υπουργείο Παιδείας, Θρησκευμάτων και Αθλητισμού

Το **Υπουργείο Παιδείας, Θρησκευμάτων και Αθλητισμού** συγκροτήθηκε στις 27 Ιουνίου 2023, μετά από συγχώνευση του Υπουργείου Παιδείας και Θρησκευμάτων και του αρμόδιου τμήματος για τον αθλητισμό του Υπουργείου Πολιτισμού και Αθλητισμού.

Υπουργός ανέλαβε η Σοφία Ζαχαράκη με αναπληρωτή υπουργό με αρμοδιότητα τον Αθλητισμό τον Γιάννη Βρούτση, υφυπουργό αρμόδιο για την τριτοβάθμια εκπαίδευση τον Νίκο Παπαϊωάννου και υφυπουργό τον Κώστα Βλάση, σύμφωνα με τον ανασχηματισμό της κυβέρνησης που ανακοινώθηκε στις 15 Μαρτίου 2025.

Επίσης έχουν υπό την εποπτεία τους τις Ανώτατες Εκκλησιαστικές Ακαδημίες Αθηνών (ΑΕΑΑ) και Κρήτης (ΠΑΕΑΚ).

## Διατελέσαντες υπουργοί

## Ιστορικό
Κατά την Α΄ Εθνοσυνέλευση Επιδαύρου το Εκτελεστικό σώμα εξέλεξε οκτώ μινίστρους μονοετούς θητείας. Ο επίσκοπος Ανδρούσης Ιωσήφ εξελέγη ως «Μίνιστρος τῶν Θρησκευτικῶν». Η Γ΄ Εθνοσυνέλευση όρισε έξι Γραμματείς της Επικρατείας, στον οποίο συμπεριλαμβάνεται και «ὁ ἐπὶ τοῦ δικαίου καὶ  τῆς παιδείας Γραμματεύς». Με το ΦΕΚ 2 Α΄/22-02-1833 διορίζεται «ὁ ἐπὶ τῶν Ἐκκλησιαστικῶν καὶ τῆς Δημοσίου Ἐκπαιδεύσεως Γραμματεύς της Επικρατείας». Το 1846 μετονομάστηκε σε Υπουργείο. Με το ΦΕΚ 140 Α΄/29-04-1926 μετονομάζεται σε Υπουργείο Θρησκευμάτων και Παιδείας. Με τον Αναγκαστικό Νόμο ΦΕΚ  267 Α΄/15-07-1937 μετονομάζεται σε «Υπουργείο Θρησκευμάτων και Εθνικής Παιδείας» και το 1951 (ΦΕΚ 33 Α΄/28-01-1951)  λαμβάνει την ονομασία *Υπουργείο Εθνικής Παιδείας και Θρησκευμάτων*. Στις 7 Οκτωβρίου 2009 με την απόφαση 2876/7.10.2009 του Πρωθυπουργού Γ. Παπανδρέου το Υπουργείο Εθνικής Παιδείας και Θρησκευμάτων μετονομάστηκε σε Υπουργείο Παιδείας, Δια Βίου Μάθησης και Θρησκευμάτων. Στις 21 Ιουνίου 2012 με το Π.Δ. 85/2012, μετά από πρόταση του Πρωθυπουργού Α. Σαμαρά, το Υπουργείο Παιδείας, Δια Βίου Μάθησης και Θρησκευμάτων συγχωνεύτηκε στο Υπουργείο Παιδείας, Θρησκευμάτων, Πολιτισμού και Αθλητισμού. Στις 21 Ιουνίου 2012 με το Π.Δ. 85/2012, μετά από πρόταση του Πρωθυπουργού Α. Σαμαρά, συνεστήθη το Υπουργείο Παιδείας και Θρησκευμάτων, Πολιτισμού και Αθλητισμού με τη συγχώνευση, μεταξύ άλλων, του πρώην Υπουργείου Παιδείας, Δια βίου Μάθησης και Θρησκευμάτων με το πρώην Υπουργείου Πολιτισμού και Τουρισμού. Στις 25 Ιουνίου 2013, με το Π.Δ. 118/2013, το Υπουργείο Παιδείας και Θρησκευμάτων, Πολιτισμού και Αθλητισμού μετονομάστηκε σε **Υπουργείο Παιδείας και Θρησκευμάτων** και ιδρύθηκε το Υπουργείο Πολιτισμού και Αθλητισμού. Στις 27 Ιανουαρίου 2015 με απόφαση του πρωθυπουργού Αλέξη Τσίπρα ανασυστάθηκε με την ονομασία **Υπουργείο Πολιτισμού, Παιδείας και Θρησκευμάτων (Υ.ΠΟ.ΠΑΙ.Θ.)** λαμβάνοντας τις αρμοδιότητες του Υπουργείου Παιδείας και Θρησκευμάτων  και του Υπουργείου Πολιτισμού και Αθλητισμού. Στις 22 Σεπτεμβρίου 2015 με το Προεδρικό Διάταγμα 70/2015 μετονομάστηκε σε Υπουργείο Παιδείας, Έρευνας και Θρησκευμάτων ενώ αφαιρέθηκαν από τις δραστηριότητές του, αυτές που είχε παλαιότερα το Υπουργείο Πολιτισμού και Αθλητισμού, το οποίο ανασυστάθηκε. Στις 8 Ιουνίου 2019, με το Π.Δ. 81/2019 , το Υπουργείο Παιδείας, Έρευνας και Θρησκευμάτων μετονομάστηκε σε Υπουργείο Παιδείας και Θρησκευμάτων

## Διάρθρωση του Υπουργείου

## Εποπτευόμενοι φορείς
* Εθνική Βιβλιοθήκη της Ελλάδος 
* Εθνικός Οργανισμός Πιστοποίησης Προσόντων και Επαγγελματικού Προσανατολισμού 
* Ινστιτούτο Εκπαιδευτικής Πολιτικής 
* Ίδρυμα Κρατικών Υποτροφιών (Ελλάδα)
* Ίδρυμα Νεολαίας και Δια Βίου Μάθησης 
* Ινστιτούτο Τεχνολογίας Υπολογιστών και Εκδόσεων

## Παραπομπές


## Εξωτερικοί σύνδεσμοι
* 

*
Κατηγορία:Νυν υπουργεία της Ελλάδας
Ελλάδα
Ελλάδα